wickkiey/tamil-wikipedia-markdown huggingface dataset:
# அனாடிடே



***அனாடிடே*** (*Anatidae*) என்பது நீர்ப் பறவைகளின் உயிரின குடும்பமாகும். இக்குடும்பத்தில் வாத்துக்கள், கீஸ்கள் மற்றும் அன்னப்பறவைகள் உள்ளன. இக்குடும்பத்தில் உள்ள பறவைகள் உலகின் அனைத்துக் கண்டங்களிலும் காணப்படுகின்றன. இப்பறவைகள் நீந்துவதற்கும், நீரின் மேற்பரப்பில் மிதப்பதற்கும் மற்றும் சில சமயங்களில் ஆழமற்ற நீர் பகுதிகளில் மூழ்குவதற்கும் எளிதாக கற்றுள்ளன. இக்குடும்பத்தில் 43 பேரினங்களில் 146 உயிரினங்கள் உள்ளன.
# தாராநல்லூர்



**தாராநல்லூர்** (*Tharanallur*) என்பது தமிழ்நாட்டின், திருச்சிராப்பள்ளி மாவட்டதின் தலைநகரான திருச்சிராப்பள்ளி மாநகராட்சியின் இதயப் பகுதியான காந்தி சந்தை அருகில் அமைந்துள்ள ஒரு மக்கள் குடியிருப்புப் பகுதி ஆகும்.  

முற்காலத்தில் அதாவது மன்னர்கள் ஆட்சிக்காலத்தில் திருச்சி நகரத்தின் கீழ அரண் சாலையின் கிழக்கில் அமைந்த போர் வீரர்களின் குடியிருப்புப் பகுதியாகவும் ஆயுத தளவாட தொழிற்சாலைகளின் பகுதியாகவும் இந்தப்பகுதி விளங்கியது.  

மன்னர்கள் காலத்தில் தஞ்சையிலிருந்து திருச்சி வருபவர்களின் நுழைவாயிலாக, கோட்டையின் கொத்தளமாக தாராநல்லூர் விளங்கியதன் அடையாளமாக இன்றும் சிறீ கொத்தளத்து அலங்க முனீசுவரர் ஆலயம் திகழ்கிறது. மேலும் மாகாளியப்பர் கோவில், சுப்புராயர் கோவில் , செல்லாயி அம்மன் கோவில் முதலானவையும் மக்களின் ஆன்மிக முன்னேற்றத்திற்கு உரிய இடங்களாக உள்ளன.
# சீமென் சுழற்சி

**சீமென் சுழற்சி** *(Siemens cycle)* என்பது வாயுக்களை குளிர்விக்க அல்லது திரவப்படுத்த பயன்படும் ஒரு நுட்பமாகும். கே - லூசாக்கின் விதியின்படி ஒரு வாயு சுருக்கப்படும்போது வெப்பநிலைக்கும் அழுத்தத்திற்கும் இடையிலான நேர் விகிதச் சார்பு காரணமாக அதன் வெப்பநிலை அதிகரிக்கிறது. சுருக்கப்பட்ட வாயு பின்னர் ஒரு வெப்பப் பரிமாற்றியால் குளிரூட்டப்பட்டு பின்னர் அழுத்தத் தளர்வினால் விரிவடையச் செய்யும்போது வாயு அதே அழுத்தத்<nowiki/>தில் அசலை விட மேலும் குளிர்ச்சியாக இருக்கும்.  
கார்ல் வில்லெம் சீமென் 1857 ஆம் ஆண்டு சீமென் சுழற்சிக்கு காப்புரிமை பெற்றார் .  

சீமென் சுழற்சியில் வாயுவை,  

:1. வெப்பமூட்டல் - வாயுவை அழுத்தத்திற்கு உட்படுத்தி – வாயுவுக்கு சிறிதளவு வெளிப்புற சக்தியைச் சேர்ப்பதன் மூலம் சுழற்சி முழுவதுமாக இயங்குவதற்குத் தேவையான ஆற்றல் கிடைக்கிறது.  
:2. குளிரூட்டல் - குளிரான சூழலில் வாயுவை மூழ்கடிப்பதன் மூலம் அதன் வெப்பம் மற்றும் ஆற்றல் இழக்கப்படுகிறது.  
:3. அடுத்த மற்றும் கடைசி கட்டத்திலிருந்து திரும்பும் வாயு ஒரு வெப்பப் பரிமாற்றி மூலம் மேலும் குளிரூட்டப்படுகிறது  
:4. வாயுவை விரிவடையச் செய்தல் மூலம் மேலும் குளிரூட்டப்பட்டு வெப்பம் மற்றும் ஆற்றல் நீக்கப்படுகிறது.  
தற்போதைய சுழற்சியில் குளிரூட்டப்பட்ட நிலையில் இருக்கும் வாயு மறுசுழற்சி செய்யப்பட்டு மீண்டும் அனுப்பப்படுகிறது -  
:5. வெப்பமூட்டல் - 3 ஆம் கட்டத்திற்கான ஒரு குளிரூட்டியாக பங்கேற்கும்போது வெப்பமூட்டப்படுகிறது.பின்னர்</br>  
:6. முதல் சுழற்சியைத் தொடங்கும் போது, சுழற்சியின் அடுத்த கட்டத்தைத் தொடங்க வாயுவை இலேசான் அழுத்தத்திற்கு உட்படுத்தி சுருக்கி மீண்டும் சூடுபடுத்தப்படுகிறது.  

ஒவ்வொரு சுழற்சியிலும் நிகர குளிரூட்டல் சுழற்சியின் தொடக்கத்தில் சேர்க்கப்படும் வெப்பத்தை விட அதிகம். வாயு அதிக சுழற்சிகளைக் கடந்து குளிர்ச்சியடையும்போது விரிவடையும் உருளையில் (சீமென் சுழற்சியின் நிலை 4) மேலும் குறைந்த வெப்பநிலையை அடைவது மிகவும் கடினமாகிறது.
# சுடோத்தார்டு இயந்திரம்

**சுடோத்தார்டு இயந்திரம்** *(Stoddard engine)* எனப்படும் ஆற்றல் உற்பத்தி இயந்திரத்தின் இரண்டு பதிப்புகளை எலியட் யே. சுடோத்தார்டு கண்டுபிடித்து காப்புரிமை பெற்றார். முதலாவது கண்டுபிடிப்பு 1919 ஆம் ஆண்டிலும் இரண்டாவது கண்டுபிடிப்பு 1933 ஆம் ஆண்டிலும் நிகழ்ந்தன. பொது இயந்திர வகைப்பாடு என்பது வால்வுகள் எனப்படும் அடைப்பான்களும் ஒற்றை-கட்ட வாயு இயக்கு நீர்மம் (அதாவது சூடான காற்று இயந்திரம்) கொண்ட வெளியெரி இயந்திரமாகும் . உட்புறமாக வேலை செய்யும் பாய்மம் அசலாக காற்றாகும். இருப்பினும் நவீன இயந்திரங்களில் ஈலியம், ஐதரசன் போன்ற மற்ற வாயுக்கள் பயன்படுத்தப்படுகின்றன.  
அடைப்பான்களைப் பயன்படுத்துவதால் கிடைக்கும் ஒரு சாத்தியமான வெப்ப இயக்கவியல் நன்மை என்னவென்றால் அடைப்பானற்ற கலக்கும் இயந்திரத்தில் ஏற்படும் இயந்திர செயல்திறன் குறைவும் சக்திவெளியீடு குறைவும் நீங்கும் என்பதாகும்.  

## 1919 சுடோத்தார்டு இயந்திரம்
1919 சுடோத்தார்டு சுழற்சியின் பொதுவான வெப்ப இயக்கவியல் செயல்முறைகள்: :  
1. மாறாவெப்ப சுருக்கம்
1. சமவழுத்த வெப்பச் சேர்க்கை
1. மாறாவெப்ப விரிவாக்கம்
1. சமவழுத்த வெப்ப நீக்கம்
சுகாட்ச்சு யோக் எனப்படும் பரிமாற்று இயக்க இயந்திரத்தில் காப்புரிமையில் உள்ள இயந்திர வடிவமைப்பு பயன்படுத்தப்படுகிறது. .  

## 1933 சுடோத்தார்டு இயந்திரம்
1933 ஆம் ஆண்டு வடிவமைப்பில் சுடோத்தார்டு முந்தைய 1919 ஆம் ஆண்டு உருவாக்கிய இயந்திரப் பதிப்பின் அதே பொதுவான வெப்ப இயக்கவியல் செயல்முறைகளைப் பராமரித்து வெப்பப் பரிமாற்றிகளின் உட்புற அளவை மட்டும் குறைத்தார்.  

## காட்சிக் கூடம்
# வாத்து (இனம்)


.]]  

**வாத்து** (*Goose*) என்பது அனாடிடாய் குடும்பத்திலுள்ள பல்வேறு நீர்ப்பறவைகளை இனங்களாகும். இக்குழு அன்செர் பேரினம் (சாம்பல் வாத்துகள்), பிரன்டா பேரினம் (கருப்பு வாத்துகள்) மற்றும் சென் பேரினம் (வெள்ளை வாத்துகள்) ஆகியவற்றை உள்ளடக்கியது. கடைசியாக கூறப்பட்ட பேரினமானது பொதுவாக அன்செர் பேரினத்தினுள் வகைப்படுத்தப்படுகிறது. மேலும் சில பறவைகள், பெரும்பாலும் தாரா  வாத்துக்களுடன் தொடர்புடையவை. தங்களது பெயரில் கூஸ் என்ற வார்த்தையை கொண்டுள்ளன. அனாடிடாய் குடும்பத்தின் தொலைதூர உறுப்பினர்களாக இருப்பவை அன்னங்கள் மற்றும் வாத்துக்கள் ஆகும். இவற்றில் அன்னங்களில் பெரும்பாலானவை வாத்துக்களை விட பெரியதாக உள்ளன. வாத்துக்கள் கூஸ் வாத்துக்களைவிட சிறியதாக உள்ளன.
# கிள்ளியூர் வட்டம்

**கிள்ளியூர் வட்டம்**, தமிழ்நாட்டின் கன்னியாகுமரி மாவட்டத்தின் 6 வருவாய் வட்டங்களில் ஒன்றாகும். இவ்வருவாய் வட்டம், பத்மநாபபுரம் வருவாய் கோட்டத்தில் உள்ளது. இது பைங்குளம் மற்று மிடாலம் என 2 உள்வட்டங்களும், 26 வருவாய் கிராமங்களும் கொண்டது.  
இவ்வட்டத்தின் வட்டாட்சியர் அலுவலகம் கிள்ளியூரில் இயங்குகிறது.  

மேலும் இவ்வட்டத்தில் உள்ள கிள்ளியூர் ஊராட்சி ஒன்றியத்தின் கொல்லஞ்சி, முள்ளங்கினாவிளை, மத்திக்கோடு, மிடாலம். நட்டாலம், பாலூர், திப்பிறமலை, இனயம்புத்தன்துறை என 8 கிராம ஊராட்சிகளைக் கொண்டுள்ளது.
# நரேந்திர தேவா வேளாண்மை மற்றும் தொழில்நுட்ப பல்கலைக்கழகம்


**நரேந்திர தேவா வேளாண்மை மற்றும் தொழில்நுட்ப பல்கலைக்கழகம் (Narendra Deva University of Agriculture and Technology)** இது 1975ஆம் ஆண்டில் நிறுவப்பட்ட இந்தியாவின் உத்தரப் பிரதேசத்தின் பைசாபாத்தில் உள்ள குமர்கஞ்சில் அமைந்துள்ள ஒரு பல்கலைக்கழகம் ஆகும். இதற்கு லக்னோ பல்கலைக்கழகத்தின் துணைவேந்தராக பணியாற்றிய அரசியல்வாதியும் கல்வியாளருமான நரேந்திர தேவாவின் பெயரிடப்பட்டது. இது அம்பேத்கர் நகர் மாவட்டம் மற்றும் ஆசம்கர் மாவட்டத்தில் உள்ள கல்லூரிகளையும், கோண்டா மாவட்டத்தில் ஒரு திட்டமிட்ட கல்லூரியையும் கொண்டுள்ளது.  

## வரலாறு
1974ஆம் ஆண்டு சனவரி 15 ஆம் தேதி பிரதமர் இந்திரா காந்தியால் பைசாபாத் அருகே மசோதாவில் அடிக்கல் நாட்டப்பட்டது. முதல் சிறப்பு அதிகாரியாக லட்சுமி நரேன் ராய் இருந்தார். 1974 அக்டோபரில் ஏ.எஸ்.ஸ்ரீவஸ்தவாவும், 1975 அக்டோபரில் முதல் துணைவேந்தர் ஏ. டி. பாண்டேவும் அவருக்குப்பின் இப்பதவிக்கு வந்தனர். அதே ஆண்டில் உத்தரப் பிரதேச அரசு பல்கலைக்கழகத்தின் பிரதான வளாகம் மசோதாவுக்கு பதிலாக பைசாபாத்தின் குமர்கஞ்சில் நிறுவ முடிவு செய்தது. பைசாபாத், நாகா, கிராம் ஸ்லாபி வித்யாலயா ஆச்சார்யா நகரில் ஒரு வாடகைக் கட்டிடத்தில் பல்கலைக்கழகம் செயல்படத் தொடங்கியது.  

மகாமாயா வேளாண் பொறியியல் மற்றும் தொழில்நுட்பக் கல்லூரி வேளாண் கல்லூரியில் வேளாண் பொறியியல் துறையை மேம்படுத்துவதன் மூலம் அம்பேத்கர்நகரில் 2002 இல் நிறுவப்பட்டது.  

## அரசியலமைப்பு கல்லூரிகள்
பல்கலைக்கழகத்தில் பின்வரும் உறுப்புக் கல்லூரிகள் உள்ளன :  

- வேளாண் கல்லூரி, குமர்கஞ்ச், பைசாபாத்
- மகாமாயா வேளாண் பொறியியல் மற்றும் தொழில்நுட்பக் கல்லூரி, அக்பர்பூர், அம்பேத்கர் நகர்
- மீன்வளக் கல்லூரி, குமர்கஞ்ச், பைசாபாத்
- மனையியல் அறிவியல் கல்லூரி, குமர்கஞ்ச், பைசாபாத்
- தோட்டக்கலை மற்றும் வனவியல் கல்லூரி, குமர்கஞ்ச், பைசாபாத்
- கால்நடை அறிவியல் மற்றும் கால்நடை பராமரிப்பு கல்லூரி, குமர்கஞ்ச், பைசாபாத்
- வேளாண் கல்லூரி, அசாம்கர்

## ஆராய்ச்சி

- நரேந்திர தேவா வேளாண்மை மற்றும் தொழில்நுட்ப பல்கலைக்கழக விஞ்ஞானிகள் வெள்ளம் மற்றும் வறட்சி காலங்களில் பயிரிடக்கூடிய பல்வேறு நெல் வகைகளை உருவாக்கியுள்ளனர்.
# பரிட்சித்து தம்புரான் அருங்காட்சியகம்


**பரிக்ஷித் தம்புரான் அருங்காட்சியகம்** (*parikshith thampuran museum *) என்பது இந்தியாவின் எர்ணாகுளம் மாவட்டம், எர்ணாகுளம் டி.எச். சாலையில் உள்ள ஒரு அருங்காட்சியகம் ஆகும்.  

இந்த அருங்காட்சியகத்தில் உள்ள கேரளத்தின் 19 ஆம் நூற்றாண்டைச் சேர்ந்த எண்ணை ஓவியங்கள், தொன்மையான நாணயங்கள், செப்புச் சிலைகள், கற்சிலைகள், சுவர் ஓவியங்களின் மாதிரிகள், பெருங்கற்கால நினைவுச் சின்னங்கள் போன்றவை காட்சிக்கு வைக்கபட்டுள்ளன.
# நரேந்திர தேவா



**ஆச்சார்ய நரேந்திர தேவா** (*Acharya Narendra Deva*) (**தேவ்** அல்லது **தியோ**) (பிறப்பு: 1889 அக்டோபர் 30 - இறப்பு: 1956 பிப்ரவரி 19) இவர் இந்தியாவில் காங்கிரசு சோசலிசக் கட்சியின் முன்னணி கோட்பாட்டாளர்களில் ஒருவராவார். இவரது ஜனநாயக சோசலிசம் வன்முறை வழிமுறைகளை கொள்கை விஷயமாக கைவிட்டு சத்தியாகிரகத்தை ஒரு புரட்சிகர தந்திரமாக ஏற்றுக்கொண்டது.  

## காங்கிரசில் தேவா
பால கங்காதர திலகர் மற்றும் அரவிந்தர் ஆகியோரின் செல்வாக்கின் கீழ் தேவ் முதன்முதலில் தேசியவாதத்திற்கு ஈர்க்கப்பட்டார். ஒரு ஆசிரியராக இவர் மார்க்சியம் மற்றும் பௌத்த மதத்தில் ஆர்வம் காட்டினார். இவர் இந்தி மொழி இயக்கத்திலும் தீவிரமாக இருந்தார். 1934இல் காங்கிரசு சோசலிசக் கட்சி நிறுவப்பட்டதிலிருந்து ஒரு முக்கிய தலைவராக இருந்த இவர் சுதந்திரப் போராட்டத்தின் போது பல முறை சிறையில் அடைக்கப்பட்டார். இவர் சில சமயங்களில் உத்தரபிரதேச சட்டமன்ற உறுப்பினராகவும் இருந்தார். 1951 திசம்பர் 6, முதல் 1954 மே 31 வரை பனாரசு இந்து பல்கலைக்கழக துணைவேந்தராக பணியாற்றினார். நிர்வாக கவுன்சிலரும், மாநிலத்தின் முக்கிய கல்வியாளருமான நிர்மல் சந்திர சதுர்வேதி இவருக்கு உதவினார். பல்கலைக்கழக விரிவாக்கத்திற்கான பல திட்டங்களைத் தொடங்கினார்.  

நரேந்திர தேவ் வறுமை மற்றும் சுரண்டலை ஒழிக்க வேண்டும் என்று மார்க்சிய பொருள்முதல்வாத இயங்கியல் மூலம் மட்டுமல்ல, குறிப்பாக தார்மீக மற்றும் மனிதநேய அடிப்படையில் வாதிட்டார். "சமூக ஜனநாயகம் இல்லாமல் அரசியல் ஜனநாயகம் ஒரு மோசடி" என்று இவர் வலியுறுத்தினார். தேவ் விவசாயிகள் இயக்கத்தில் தீவிரமாக செயல்பட்டு அகில இந்திய கிசான் காங்கிரசின் தலைவராக பணியாற்றினார்.  

இவர் சோசலிசக் கட்சியுடனும் அதன் வாரிசான பிரஜா சோசலிசக் கட்சியுடனும் 1956 இல் இறக்கும் வரை தொடர்பு கொண்டிருந்தார்.  

## ஆளுமை
பிரதமர் ராஜீவ் காந்தி கூறினார்: "ஆச்சார்ய நரேந்திர தேவ் இந்தியாவின் மிகப் பெரிய மகன்களில் ஒருவர். தேசம் அவருக்கு பெரும் கடன்பட்டிருக்கிறது." நரேந்திர தேவ் வேளாண்மை மற்றும் தொழில்நுட்ப பல்கலைக்கழகம் 1975 ஆம் ஆண்டில் இவரது நினைவாக பெயரிடப்பட்டது. தேவ் காசி வித்யாபீடத்தில் பேராசிரியராகவும், லக்னோ பல்கலைக்கழகம் மற்றும் பனாரசு இந்து பல்கலைக்கழக துணைவேந்தராகவும் இருந்தார். 1956 பிப்ரவரி 19 இல் சென்னையில் தனது 67 வயதில் இறந்தார்.
# பிரதமர் கவனிப்பு நிதி


இந்தியாவில் கோவிட்-19 தொற்றுநோயைத் தொடர்ந்து, பிரதமரின் **குடிமக்கள் உதவி மற்றும் அவசரகால சூழ்நிலைகளில் நிவாரணம்** **(PM CARES Fund)** 28 மார்ச் 2020 அன்று உருவாக்கப்பட்டது. கொரோனா வைரசுத் தொற்று நோய் மற்றும் எதிர்காலத்தில் ஏற்படும் இது போன்ற தொற்றுநோய்களை கட்டுப்படுத்துதல் மற்றும் நிவாரண உதவிகளுக்கு இந்த நிதி பயன்படுத்தப்படும். அறக்கட்டளையின் தலைவர் பிரதமர், உறுப்பினர்கள்: உள்துறை, பாதுகாப்புத்துறை மற்றும் நிதி அமைச்சர்கள்.  

பிரதமர் கவனிப்பு நிதிக்கு சிறிய அளவிலான நன்கொடைகளும் ஏற்றுக்கொள்ளப்படும, குறைந்தபட்ச நன்கொடை ஆகும். நன்கொடைகளுக்கு வரி விலக்கு அளிக்கப்படுகிறது. இந்த நிதியானது பேரிடர் மேலாண்மை மற்றும் ஆராய்ச்சிகளுக்கும் பயன்படுத்தப்படும்.  

## நிதி
30 சூன் வரை பெறப்படும் நிதிக்கு இந்திய வருமானவரி சட்டம் 80G பிரிவின் கீழ் வரி விலக்குக்கு அளிக்கப்படும்.  

## பங்களிப்புகள்
இந்தியா நிலக்கரி நிறுவனம் (₹ 220 கோடி), ஓஎன்ஜிசி 300 கோடி) மேலும் பல முன்னணி நிறுவனங்கள் தங்களுடைய நன்கொடைகளை கொடுத்தனர்.  

## வரவேற்பு மற்றும் கேள்விகள்
பிரதமர் கவனிப்பு நிதி என்பது பிரதமரின் தேசிய நிவாரண நிதியில் (PMNRF) இருந்து வேறுபட்டது. புதியதாக பிரதமர் கவனிப்பு நிதி உருவாக்கப்பட்டதைத் தொடர்ந்து, பிரதமர் தேசிய நிவாரண நிதி இருக்கும்போது, இது ஏன் புதிதாக உருவாக்கப்பட்டது என எதிர்க்கட்சிகள் மற்றும் பல்வேறு அமைப்புகள் கேள்விகளை எழுப்பின. பிரதமர் தேசிய நிவாரண நிதி ஏன் பயன்படுத்தவில்லை, எந்தச் சட்டத்தின் கீழ் புதிய அறக்கட்டளை பதிவு செய்யப்பட்டது? இவ்வாறு பல கேள்விகள் ஏழுப்பட்டன.  

பிரதமர் கவனிப்பு நிதி உருவாக்கப்பட்டதும் பல போலியான கணக்குகள் வெளிவந்தது. தில்லி காவல்துறை ஒரு நபரை போலியான கணக்கு உருவாக்கியதற்காக வழக்கு பதிவு செய்தது.
# பி. ஆனந்த குமார்

**பி. ஆனந்த குமார்** (**P. Ananda Kumar) இவர்** ஒரு இந்திய தாவர மூலக்கூறு உயிரியலாளர் மற்றும் உயிரி தொழில்நுட்பவியலாளர் ஆவார்.  

## கல்வி
தென்னிந்திய மாநிலமான ஆந்திராவின் குண்டூர் மாவட்டத்தின் தெனாலிக்கு அருகிலுள்ள குச்சிப்புடி என்ற சிறிய கிராமத்தில் பிறந்த முனைவர் குமார் உள்ளூர் எஸ்.கே.வி உயர்நிலைப் பள்ளி, வி.எஸ்.ஆர் மற்றும் என்.வி.ஆர் கல்லூரி, தெனாலி மற்றும் கர்னூலின் சிவர் ஜூபிலி அரசுக் கல்லூரி ஆகியவற்றில் படித்தார். திருப்பதி சிறீ வெங்கடேசுவர பல்கலைக்கழகத்தில் தாவரவியலில் முதுகலைப் பட்டம் பெற்றார். இவர் 1978இல் வேளாண் ஆராய்ச்சி சேவையில் சேர்ந்தார். ராஜமன்றியின் மத்திய புகையிலை ஆராய்ச்சி நிறுவனத்தில் தனது ஆராய்ச்சி வாழ்க்கையைத் தொடங்கினார்.  

## தொழில்
குமார் 1979ஆம் ஆண்டில் புதுதில்லியில் உள்ள இந்திய வேளாண் ஆராய்ச்சி நிறுவனத்திற்குச் சென்று தாவர நைட்ரஜன் வளர்சிதை மாற்றத்தில் பணியாற்றத் தொடங்கினார். இவரது ஆராய்ச்சி பங்களிப்புகள் ஒளிமின்னழுத்த நைட்ரஜன் சுழற்சி ஒரு திறந்த செயல்முறை என்பதைக் கண்டறிய வழிவகுக்கிறது. நைட்ரேட் ரிடக்டேஸ் என்சைம் அதன் குறைக்கும் சக்தியை ஒளிமின்னழுத்தத்திலிருந்து பெறுகிறது என்பதை இவர் கண்டுபிடித்தார். இது பல தாவர உடலியல் வல்லுநர்களால் வீணான செயல்முறையாகக் கருதப்பட்டது. பயிர் இனங்களில் ஒளிமின்னழுத்த அம்மோனியா ஒருங்கிணைப்பு குறித்த தனது ஆராய்ச்சிக்காக குமார் தாவர உடலியல் துறையில் முனைவர் பட்டம் பெற்றார். குமார் 1991 மற்றும் 1992ஆம் ஆண்டுகளில் ஜெர்மனியின் ஹானோவர் பல்கலைக்கழகத்தில் அலெக்சாண்டர் வான் ஹம்போல்ட் சக ஊழியராகப் பணியாற்றினார். நைட்ரேட் குறைப்பை ஒளிச்சேர்க்கை எலக்ட்ரான் போக்குவரத்துடன் இணைப்பதற்காக நீலப்பச்சைப்பாசியியல் நைட்ரேட் குறைப்புக்கான பசுங்கனிகம் இலக்கு அடையப்பட்டது.  

### உயிரி தொழில்நுட்பவியல்
மூலக்கூறு உயிரியலில் அனுபவத்தைப் பெற்ற குமார், இந்திய வேளாண் ஆராய்ச்சி நிறுவனத்தின் உயிரி தொழில்நுட்ப மையத்தில் பூச்சி எதிர்ப்பிற்கான டிரான்ஸ்ஜெனிக் பயிர்களில் பணியாற்றத் தொடங்கினார். இவர் மரபணு கத்திரிக்காயை உருவாக்கி 1995இல் கள சோதனை செய்தார். புரத சுத்திகரிப்பு மற்றும் பருத்தி, ராகி மற்றும் கத்திரிக்காயின் செயல்பாட்டு மரபியல் ஆகிய துறைகளிலும் பணியாற்றினார்.
# சூரிய-ஐதரசன் ஆற்றல் சுழற்சி

**சூரிய-ஐதரசன் ஆற்றல் சுழற்சி** *(Solar–hydrogen energy cycle)* என்பது சூரிய சக்தியில் இயங்கும் மின்பகுப்பியைப் பயன்படுத்தி தண்ணீரை ஐதரசன் மற்றும் ஆக்சிசனாக மாற்றுகின்ற வகை ஆற்றல் சுழற்சியாகும். இவ்வாறு உற்பத்தி செய்யப்படும் ஐதரசன் மற்றும் ஆக்சிசன் வாயுக்கள் சேகரிக்கப்பட்டு சூரிய ஒளி கிடைக்காதபோது மின்சாரம் தயாரிக்க எரிபொருள் மின்கலத்தால் பயன்படுத்தப்படுகின்றன .  
## செயல்பாட்டு
ஒளிமின்னழுத்த அமைப்புகள் சூரிய ஒளியை மின்சாரமாக மாற்றுகின்றன. கிடைக்கும் மின்சாரம் நுகர்வுக்குப் பின்னரும் அதிகமாக எஞ்சியிருந்தால் அம்மின்சாரம் கணினியுடன் இணைக்கப்பட்ட சாதனங்களால் கடத்தப்பட்டு இச்சுழற்சியில் ஒரு மின்பகுப்பியை இயக்கப் பயன்படுத்தப்படுகிறது. இந்த மின்பகுப்பி தண்ணீரை ஐதரசனாகவும் ஆக்சிசனாகவும் மாற்றுகிறது. இந்த வாயுக்கள் சேகரிக்கப்பட்டு சூரிய ஒளி கிடைக்காதபோது மின்சாரம் தயாரிக்க எரிபொருள் மின்கலத்தால் பயன்படுத்தப்படுகின்றன . இதேபோல நுண்படிக சிலிக்கன் மென்படல சூரிய மின்கலங்களையும் , ஒளிமின்னழுத்த சூரிய மின்கலங்களைப் பயன்படுத்தியும் இணைத்துக் கொள்ளலாம். இத்தகைய சூரிய சக்திகள் ஐதரசன் உற்பத்திக்காக 1972 ஆம் ஆண்டு முதலே இணைக்கப்பட்டு பயன்படுத்தப்பட்டு வருகின்றன . இவை சூரிய ஒளியை நேரடியாக இரசாயன சக்தியாக மாற்றும் திறன் கொண்டவையாகும்  
## ஐதரசன் அயோடைடின் பயன்
இந்த சுழற்சியில் பயன்படுத்தப்படும் எரிபொருளான நீருக்கு மாற்றாகப் பயன்படுத்த ஐதரசன் அயோடைடின் நீரிய கரைசல் எரிபொருளாக முன்மொழியப்பட்டது. ஐதரசன் அயோடைடுவைப் பிரிப்பது தண்ணீரைப் பிரிப்பதை விட எளிதானது ஆகும். ஏனெனில் அதன் கிப்சு சிதைவுக்கான ஆற்றல் மாற்றம் குறைவாக உள்ளது. எனவே சிலிக்கான் ஒளிமின்னழுத்த மின்வாய்கள் ஐதரசன் அயோடைடை ஐதரசன் மற்றும் அயோடினாக எந்த வெளிப்புற சார்பும் இல்லாமல் சிதைக்க முடிகிறது.  
## நன்மைகள்
- இந்த சுழற்சியில் இருந்து வெளியேறுவது தூய்மையான நீர் மட்டுமே என்பதால் சூரிய-ஐதரசன் ஆற்றல் சுழற்சி மாசு ஏதுமில்லாத ஒரு சுழற்சியாக கருதப்படுகிறது.
# குந்தன் சிங் குஷ்


**தாக்கூர் குந்தன் பால் சிங் குஷ்** (**Thakur Kundan Pal Singh Kush** ) (1881-1967)இவர் ஒரு ஆர்ய சமாஜத்தைப் பரப்புவரும் மற்றும் ஆசிரியராக இருந்தார். 1928 இல் இந்தியாவின் உத்தரப்பிரதேசத்தின் முசாபர்நகரில் இருந்து இவர் பிஜி திவுக்கு வந்தார். இவர் முதலில் நவுசோரியில் உள்ள தர்மசாலா பள்ளியில் கற்பித்தார். பின்னர் இவர் 1929இல் உனிமோனோ ஆர்ய சமாஜப் பள்ளியை நிறுவி அதன் தலைமை ஆசிரியரானார். 1939 ஆம் ஆண்டில் லூடோகாவுக்கு அருகிலுள்ள குருகுல தொடக்கப்பள்ளி, லூடோக்காவின் சவேனியில் உள்ள ஆர்ய சமாஜப் பெண்கள் பள்ளி, 1940 முதல் 1945 வரை சுவாவில் உள்ள சுவாமி சாரதானந்தா நினைவுப் பள்ளி, ராவில் உள்ள உனிகவிகலோவா ஆர்ய சமாஜப் பள்ளி உள்ளிட்ட பல ஆர்ய சமாஜப் பள்ளி மற்றும் சுவாவிற்கு அருகிலுள்ள வீசாரி தொடக்கப்பள்ளி போன்ற பள்ளிகளில் கற்பித்தார் .  

ஆர்ய சமாஜம் உருவாகி 100 ஆவது ஆண்டு நிறைவைக் கொண்டாடும் ஆர்ய சமாஜ நூற்றாண்டு வெளியீடு, குஷின் திறன்களைப் பற்றி பின்வரும் அறிக்கையை வெளியிட்டது:  

<blockquote> தாக்கூர் குந்தன் குஷ் 1928இல் ஆசிரியராக பிஜித் தீவுக்கு வந்தார். ஆர்ய சமாஜத்தில் முனைப்புடன் பணியாற்றினார். அவர் விவாதங்களை நடத்தி, சொற்பொழிவு செய்தார். அவரது தர்க்கமும் வாதங்களை முன்வைக்கும் முறையும் உண்மையில் மிகவும் அற்புதமானவை மற்றும் கருத்துக்கு தகுதியானவை. </blockquote>  

எவ்வாறாயினும், பிஜி அரசாங்கம் இவரது நடவடிக்கைகள் குறித்து மிகவும் கவலை கொண்டது. அது பள்ளி குழந்தைகளுக்கு கற்பிப்பதற்கான இவரது உடற்தகுதி குறித்து பலமுறை விசாரித்தது. இவரை ஒரு பள்ளியின் கட்டுப்பாட்டிலிருந்து நீக்கியது. இவரது கற்பித்தல் உரிமத்தை தற்காலிகமாக இடைநிறுத்தியது. மேலும் இவரது அஞ்சலை தணிக்கை செய்தது. குறிப்பாக இவர் இறக்குமதி செய்தத ஆர்ய சமாஜ இலக்கியம்.  

மதம் மற்றும் மத தொழிற்சங்க முயற்சிகளுக்குப் பின்னால் குஷ் பிரதான சக்தியாக இருந்தார். 1930 சூன் 29 அன்று நவுசோரியில் நடந்த இந்து மகா சபையின் கூட்டத்தில், குஷ் தலைவராகத் தேர்ந்தெடுக்கப்பட்டார். கூட்டத்தில் நிறைவேற்றப்பட்ட தீர்மானங்கள் இந்துக்கள் தங்களை ஒழுங்கமைக்கவும், உணவு தொடர்பான இந்து தர்மத்தின் போதனைகளை பின்பற்றவும், போட்டி செய்தித்தாளை ( *விருத்தி* ) புறக்கணிக்கவும் கேட்டுக்கொண்டன. தனது மத முயற்சிகளின் ஒரு பகுதியாக, குஷ் தனிமைப்படுத்தப்பட்ட முஸ்லிம்களிடையே வீடு வீடாகச் சென்றார். மேலும் இவர் மற்றவர்களுடன் காவல்துறையினரால் பிரச்சனையாளர்களாக முத்திரை குத்தப்பட்டார்.  

1930களில், சுவாவில் உள்ள சமபுலா இந்தியப் பள்ளியின் ஆசிரியராக இருந்த குஷ் பதவி நீக்கம் செய்யப்பட்டார். பள்ளி குழுவில் ஆரிய சமாஜ செல்வாக்கை முஸ்லிம் மற்றும் கிறிஸ்தவ பெற்றோர்கள் ஆட்சேபித்தபோது, அரசாங்கம் அதன் நிர்வாகத்தை ஏற்றுக்கொண்டது.  

குஷ் ஆர்ய சமாஜத்தின் கொள்கைகளைப் பின்பற்றி விதவைகளின் திருமணத்தை ஆதரித்தார். இவரே ஒரு விதவையான சிவா பாயை மணந்தார். மேலும் உஷா, உமா மற்றும் நரேந்திரன் என்ற மூன்று குழந்தைகளைப் பெற்றார். 1967ஆம் ஆண்டில் லவுடோகாவில் இறக்கும் வரை இவர் சுவாவில் தனது மதப் பணிகளைத் தொடர்ந்தார்.
# 2020 பிலிப்பீன்சில் கொரோனாவைரசுத் தொற்று


**2020 பிலிப்பீன்சில் கொரோனாவைரசுத் தொற்று** (*2020 coronavirus pandemic in the Philippines*) என்பது தற்போது நிகழ்ந்து கொண்டிருக்கும் கொரோனாவைரசு நோய் 2019 (COVID-19) பரவல் பற்றியதாகும். மணிலா பெருநகரத்தில் 30 சனவரி 2020 அன்று முதல் பிலிப்பீன்சில் பரவத் தொடங்கியது. மணிலாவில் உள்ள சான் லாசரோ மருத்துவமனையில் இருந்த 38 வயது சீனப் பெண் முதல் தொற்று உறுதி செய்யப்பட்டது. வழக்கு 2 பிப்ரவரி 2020 அன்று இரண்டாவது தொற்று உறுதி செய்யப்பட்டது 44 வயதான சீனாவை சேர்ந்தவர். இவர் ஒரு நாள் முன்னதாக இறந்தார், இது சீனாவுக்கு வெளியே கோவிட்-19 நோயால் இறந்த முதல் ஆகும்.  

25 ஆகத்து 2020 அன்றைய நிலவரப்படி நாட்டில் 202,361 பேருக்கு நோய்கள் உறுதி செய்யப்பட்டுள்ளது. இவற்றுள் 3,137 பேர் உயிரிழந்துள்ளனர். பிலிப்பீன்சில் 25 ஆகத்து 2020 ஆம் தேதி வரை 2,378,069 பேருக்கு மருத்துவ பரிசோதனைகள் செய்யப்பட்டுள்ளது. ஏப்ரல் 19 அன்று, தென்கிழக்கு ஆசியாவில் சிங்கப்பூர் மற்றும் இந்தோனேசியாவிற்கு அடுத்தபடியாக பிலிப்பைன்ஸ் மூன்றாவது இடத்தில் உள்ளது. இதற்கிடையில், மார்ச் கடைசி வாரத்தில் இருந்து மிகச்சிறிய ஒற்றை நாள் அதிகரிப்பு ஏப்ரல் 4 அன்று 76 புதிய வழக்குகள் மட்டுமே அறிவிக்கப்பட்டன. நாட்டின் 17 பிராந்தியங்கள் அனைத்தும் குறைந்தது ஒரு கோவிட்-19 நோய்த்தொற்றை பதிவு செய்துள்ளது.  

## காலவரிசை

பிலிப்பீன்சில் சனவரி இறுதியில் முதல் தொற்று உறுதி செய்யப்பட்டது. அந்த நேரத்தில் கோவிட்-19 தொற்று நோய்க்கான மருத்துவ பரிசோதனைகள் நடத்த சரியான உபகரணங்கள் பிலிப்பீன்சில் இல்லை. ஆனால் சில மருத்துவ பரிசோதனை மாதிரிகள் ஆத்திரேலியாவின் மெல்போர்னில் உள்ள விக்டோரியன் தொற்று நோய் ஆய்வகத்திற்கு அனுப்பப்பட்டது.  

### மார்ச்
6 மார்ச் 2020 அன்று சுகாதாரத்துறை இரண்டு பேருக்கு நோய் தொற்று உறுதி செய்ப்பட்டு அறிவித்தது. அதில் ஒருவர் சப்பானுக்கு பயணம் செய்தவர்.  

12 மார்ச் 2020 அன்று நாட்டின் தலைவர் டூர்ட்டே "கோவிட்-19 நோய்த் தொற்று இரண்டாவது கட்டத்தில் இருப்பதாக அறிவித்தார். மணிலாவின் சில பகுதி கடைகள் மற்றும் நிறுவனங்களை மூடப்பட்டது. ஊரடங்கு 16 மார்ச் 2020 அன்று விரிவாக்கப்பட்டு, லுசோன் முழுவதும் ஊரடங்கு நடைமுறைப்படுத்தப்பட்டது. 17 மார்ச் 2020 அன்று கோவிட்-19 அச்சுறுத்தல் தொடர்பான முக்கிய அம்சங்கள் குறித்து தலைவர் டூர்ட்டே தேசத்திற்கு உரையாற்றினார், மேலும் பிரகடனம் எண் 929 ஐ வெளியிட்டார், பிலிப்பைன்ஸை ஆறு மாத காலம் தேசிய அவசரநிலையாக அறிவித்தார்.  

### பிராந்தியத்தின் அடிப்படையில்

## படங்கள்
# கூர்க்காலாந்து பிரதேச நிர்வாகம்



**கோர்க்காலாந்து பிரதேச நிர்வாகம்** (**Gorkhaland Territorial Administration**) இந்தியாவின் மேற்கு வங்காள மாநிலத்தின் வடக்கில், மலைப்பிரதேசங்களில், கூர்க்கா இன மக்கள் பெரும்பான்மையாக வாழும் டார்ஜிலிங் மாவட்டம் மற்றும் காளிம்பொங் மாவட்டங்கள் தன்னாட்சி மாவட்டங்களாக 14 மார்ச் 2012 முதல் செயல்படுகிறது. முன்னர் இது 1988 ஆண்டு முதல் டார்ஜீலிங் கோர்க்கா தன்னாட்சி மலைக் குழு என்ற பெயரில் இயங்கி வந்தது.  

கோர்க்காலாந்து தன்னாட்சிப் பிரதேச நிர்வாகத்தில் டார்ஜிலிங் மாவட்டத்தின் டார்ஜிலிங் வட்டம், குர்சியோங் வட்டம், மிரிக் வட்டம் மற்றும் சிலிகுரி வட்டத்தின் சில பகுதிகளும், காளிம்பொங் மாவட்டம் முழுவதும் உள்ளது.  

## வரலாறு
இந்தியாவில் நேபாளி மொழி பேசும் கூர்க்கா இன மக்கள் பெரும்பான்மையாக வாழும் மேற்கு வங்காள மாநிலத்தின் வடக்கில் உள்ள டார்ஜிலிங் மாவட்டம் மற்றும் காளிம்பொங் மாவட்டப் பகுதிகளைக் கொண்டு கோர்க்காலாந்து என தனி மாநிலக் கோரிக்கையை வலியுறுத்தி கோர்க்காலாந்து விடுதலை முன்னணி எனும் இயக்கத்த்தினர் 1980 ஆண்டு முதல் போராடினர். இதனால் 1988-இல் மேற்கு வங்க அரசு டார்ஜிலிங் கோர்க்கா மலைக் குழுவை நிறுவியது. பின்னர் 2007-இல் பிமல் குரூங் தலைமையில் கோர்க்கா ஜனமுக்தி மோர்ச்சா எனும் கூர்க்கர்களின் புதிய அரசியல் தனி கோர்க்காலாந்து மாநிலததை நிறுவ வலியுறுத்தி போராட்டங்கள் நடைபெற்றது.  

### கோர்க்காலாந்து தன்னாட்சி பிரதேசம் நிறுவுதல்
கோர்க்கா ஜனமுக்தி மோர்ச்சா கட்சியின் மூன்றாண்டு போராட்டங்களுக்குப் பின்னர், பாதி அளவு தன்னாட்சி கொண்ட டார்ஜிலிங் மலைப் பிரதேச அரசு நிறுவ உடன்படிக்கை ஏற்பட்டது. இதற்காக மேற்கு வங்க அரசு 2 செப்டம்பர் 2011 அன்று சட்டமன்றத்தில் சட்டமுன் வடிவை நிறைவேற்றியது. நிர்வாகம் மற்றும் நிதி அதிகாரம் தவிர்த்த பிற சட்டம் இயற்றும் அதிகாரம் அற்ற கோர்க்காலாந்து தன்னாட்சிப் பிரதேசத்தை நிறுவ, மாநில உயர் நீதிமன்ற நீதிபதியின் தலைமையில் 10 உறுப்பினர்கள் கொண்ட வழிகாட்டு குழுவை அரசு நியமித்தது.  

### புரிந்துணர்வு ஒப்பந்தம்
கோர்க்காலாந்து புரிந்துணர்வு ஒப்பந்தம்,இந்திய அரசு அமைச்சர் ப. சிதம்பரம் முன்னணிலையில், சிலிகுரியில் 18 சூலை 2011-ஆம் ஆண்டில் மேற்கு வங்க முதல்வர் மம்தா பானர்ஜிக்கும், கோர்க்காலாந்து முக்தி மோர்ச்சா அரசியல் கட்சியின் தலைவர்களுக்கும் இடையே புரிந்துணர்வு ஒப்பந்தம் கையெழுத்தானது. இந்த புரிந்துனர்வு ஒப்பந்தத்தின் அடிப்படையில் 14 மார்ச் 2012 அன்று கோர்க்காலாந்து தன்னாட்சி பிரதேசம் நிறுவப்பட்டது.  

## இதனையும் காண்க
- கூர்க்கா தேசிய விடுதலை முன்னணி
- சுபாசு கெய்சிங்
- கோர்க்கா ஜனமுக்தி மோர்ச்சா
- இந்தியாவின் தன்னாட்சி நிர்வாகப் பகுதிகள்
- போடோலாந்து
# கோர்க்கா ஜனமுக்தி மோர்ச்சா



**கோர்க்கா ஜனமுக்தி மோர்ச்சா** (**Gorkha Janmukti Morcha** - **GJM**) இந்தியத் தேர்தல் ஆணையத்தால் பதிவு பெற்ற, ஆனால் அங்கீகாரம் பெறாத அரசியல் கட்சியாகும். இந்த அரசியல் கட்சி, இந்தியாவின் மேற்கு வங்க மாநிலத்தின் வடக்கில், நேபாளி மொழி பேசும் கூர்க்கா இன மக்கள், கூர்க்காலாந்து தன்னாட்சிப் பிரதேசக் கோரிக்கைக்காக அக்டோபர் 2007 முதல் போராட்டங்கள் நடத்தியது. போராட்டத்தின் விளைவாக 14 மார்ச் 2012 அன்று டார்ஜிலிங் மாவட்டம் மற்றும் காளிம்பொங் மாவட்டம் அடங்கிய கூர்க்காலாந்து பிரதேச நிர்வாகம் அமைக்கப்பட்டது.  

17 செப்டம்பர் 2015 அன்று இக்கட்சிக்கு மேற்கு வங்க சட்டமன்றத்தில் 3 சட்ட மன்ற உறுப்பினர்கள் இருந்தனர். கூர்க்காலாந்து பிரதேச நிர்வாகத்திற்கு, மம்தா பானர்ஜி தலைமையிலான மேற்கு வங்க அரசு போதிய நிதி ஆதரவு வழங்காத காரணத்தினால், கோர்க்கா ஜனமுக்தி மோர்ச்சா கட்சியின் 2 சட்டமன்ற உறுப்பினர்கள் 18 செப்டம்பர் 2015 அன்று தங்கள் பதவியை இராஜினமா செய்தனர்..  

## இதனையும் காண்க
- கூர்க்கா தேசிய விடுதலை முன்னணி
- சுபாசு கெய்சிங்
- கூர்க்காலாந்து பிரதேச நிர்வாகம்
# சிறிய பச்சைக் கொக்கு


**சிறிய பச்சைக் கொக்கு** [Striated heron அல்லது Little heron (*Butorides striata*)] குருட்டுக் கொக்கையொத்த, அதைவிட சற்று சிறியதான கொக்கு. இது தோசிக்கொக்கு என்றும் அழைக்கப்படுகிறது. இக்கொக்கு தென் அமெரிக்காவின் தெற்குப்பகுதியைத் தவிர்த்து பிற பகுதிகள், ஆப்பிரிக்காவின் சில பகுதிகள், ஐக்கிய அரபு அமீரகம், இந்தியா உள்ளிட்ட சில ஆசியப் பகுதிகள், ஆஸ்திரேலியாவின் கடற்கரையை ஒட்டிய பகுதிகளிலும் பசிபிக் பெருங்கடல், இந்தியப் பெருங்கடல் தீவுகளிலும் பரவலாகக் காணப்படுகின்றது.  

## உடல் தோற்ற விளக்கம்

### வளர்ந்த பறவை
ஒளிரும் பசுமை கலந்த கருப்பு நிறத்தில் முன்னந்தலை, உச்சந்தலை, கொண்டை கொண்டது; கழுத்து சாம்பல் நிறத்திலும் கன்னம் வெண்மையாகவும் இருக்கும். நீளமான தோள்பட்டையும் கருஞ்சாம்பல் பகுதியுடன் கூடிய ஒளிரும் அடர் பச்சை நிறத்தில் இதன் மேற்பாகம் இருக்கும். இறக்கையின் சிறகுகள் கரும் பச்சை நிறத்திலும் அவற்றின் முனைகள் வெண்மையாகவும் இருக்கும். முகவாய்ப் பகுதியும் தொண்டையும் வெள்ளை; பறவையின் அடிப்பாகம் சாம்பல் நிறமுடையது.  

40 முதல் 44 செ.மீ. வரை வளரும்; கிட்டத்தட்ட 5 செ.மீ.க்கு மேல் உள்ள அலகின் மேற்பகுதி கருப்பாகவும் அடிப்பாகம் வெளிர்மஞ்சளாகவும் இருக்கும். விழித்திரை அடர் மஞ்சள் நிறத்திலும் கண்ணைச் சுற்றிய பகுதி பசும் மஞ்சளாகவும் காணப்படும். கால்கள் மஞ்சள் கலந்த பச்சை நிறம்.  

இருபால் பறவைகளும் ஒரே தோற்றம் கொண்டவை.  

<u>தமிழ்நாட்டில்</u>. கடற்கரையை ஒட்டிய பகுதிகளிலும் கோயம்புத்தூர், சேலம், நெல்லை, சென்னை மாவட்டங்களில் ஏரிகளிலும் சிறிய பச்சைக் கொக்குகள் பதிவு செய்யப்பட்டுள்ளன. குறிப்பாக, கேளம்பாக்கம் உப்பங்கழியில் இவை பலமுறை பதிவு செய்யப்பட்டுள்ளன.  

## பொதுவான இயல்புகள்
அமைதியாகவும், தனியாகவும் காணப்படும் கூச்ச இயல்பு கொண்டது. பெரும்பாலும் மரத்தில் இருக்கும் இப்பறவை ஒரு இரவாடி; இருப்பினும், மேகம் சூழ்ந்த பகல் பொழுதுகளிலும் இயங்கும். கரைப்பகுதியில் நீரினையொட்டிய தாழ்வான மரக்கிளைகளில் அமர்ந்து இரை தேடுவது இதன் வழக்கம். குறிப்பிட்ட ஒரே இடத்தையே மீண்டும் மீண்டும் தேர்ந்தெடுக்கும் தன்மையுடையது. தொந்தரவு ஏற்படும்போது, தடிமனான அதன் கழுத்தை முன்னோக்கி நீட்டியவாறு நிதானமாக இறக்கைகளை அடித்து சற்று தொலைவிலுள்ள மரத்தில் சென்று அமரும்.  

## இனப்பெருக்கம்
ஓர் ஆண்டில் இரு முறை இனப்பெருக்கம் செய்யும் இயல்புடையது. இந்தியாவில் இனப்பெருக்கக் காலம் மார்ச்சிலிருந்து செப்டம்பர் வரை; இலங்கையில் மார்ச்சிலிருந்து சூலை வரை.  

<u>கூடு</u>. குச்சிகளைக் கொண்டு, முட்டைகளுக்காக சிறிய பள்ளம் வைக்கப்பட்டு கட்டப்படும்; கூடுகள் பெரும்பாலான நீர்ப்பறவைகளைப் போல் குழுவாக அல்லாமல் ஆங்காங்கே தனியாகக் கட்டப்படுகின்றன. சதுப்பு நிலங்களில் அலையாத்தி மரங்களில் தரையிலிருந்து 3 முதல் 4.5 மீட்டர் உயரத்தில் புதர்களுக்கிடையில் மறைவாக இருக்கும். அரிதாக, மனித நடமாட்டமுள்ள பகுதியில் கூடு வைக்கப்பட்டாலும் இப்பறவையின் அமைதியான, மறைமுகமாக இருக்கும் இயல்பினால் கூடு இருப்பதை மனிதரால் அறிய இயல்வதில்லை.  

<u>முட்டைகள்</u>. மூன்றிலிருந்து ஐந்து முட்டைகள் வரை ஒரு கூட்டில் காணப்படும்; அவை வெளிர், நீலப்பச்சை நிறத்தில் வழுவழுப்பாக இருக்கும். இவற்றின் முட்டைகள் குருட்டுக் கொக்கின் முட்டைகளைப் போன்றே இருந்தாலும் அவற்றை விடவும் சற்றே பெரியதாக உள்ளன.  

ஆண், பெண் இரு கொக்குகளும் அடை காக்கும்; உண்ட உணவை வாய்க்குக் கொணர்வதன் மூலம் அவை தம் குட்டிகளுக்கு உணவளிக்கின்றன. செந்நாரையின் குஞ்சுகளைப் போன்றே இவற்றின் குஞ்சுகளும் வளர்ந்த பறவைகளின் அலகைப் பிடித்து ஆட்டுவதன் மூலம் உணவை எதிர்க்களிக்க வைக்கின்றன.  

## படத்தொகுப்பு
# ஆறாம் அட்டவணை, இந்திய அரசியலமைப்பு

இந்திய அரசியலமைப்பில் **ஆறாம் அட்டவணை**, அரசியலமைப்பின் ஆறாவது அட்டவணை, 1949-ஆம் ஆண்டில் அரசியலமைப்புச் சபையால் நிறைவேற்றப்பட்டது. இந்த அட்டவணையின் படி, இந்தியாவின் வடகிழக்கு மாநிலங்களான அசாம், மேகாலயா, திரிபுரா, மிசோரம் பகுதிகளில் வாழும் பெரும்பான்மை மலைவாழ் பழங்குடி மக்களின் மொழி, பண்பாடு, நாகரீகம், பொருளாதாரம், வாழிடப் பகுதிகள் ஆகிய உரிமைகளைக் காக்கும் பொருட்டு, தன்னாட்சி மாவட்டக் குழுவிற்கு அதிகாரம் வழங்க வகை செய்கிறது.  

22-வது அரசியலமைப்பு திருத்தச் சட்டம், 1969 மூலம், 244ஏ பிரிவு இந்திய அரசியலமைப்பில் சேர்க்கப்பட்டது. அசாம் மாநிலத்தின் பழங்குடிப் பகுதிகளை உள்ளடக்கிய ஒரு தன்னாட்சி அரசை நிறுவுவதற்கும், உள்ளூர் சட்டமன்றம் அல்லது அமைச்சரவை அல்லது இரண்டையும் உருவாக்க ஆறாவது அட்டவணை இந்திய நாடாளுமன்றத்திற்கு அதிகாரம் வழங்கியுள்ளது.  

மலைவாழ் பழங்குடி மக்களின் வாழ்வாதார உரிமைகளைப் பாதுகாக்க, தன்னாட்சி மாவட்டக் குழுக்களை (Administrative District Council) (ஏடிசி) நிறுவுவதற்கு ஏற்ற சட்டங்களை இயற்றுவதற்கான அதிகாரத்தை இது மாநிலங்களுக்கு வழங்குகிறது. இந்த மாவட்டக் குழுக்குளுக்கு தன்னாட்சி அதிகாரம் வழங்க, அந்தந்த மாநில அரசுகளின் சட்டமன்றத்திற்கு அதிகாரம் வழங்கப்பட்டுள்ளது.  

## ஆறாவது அட்டவணையின் கீழ் அமைக்கப்பட்ட மாவட்ட தன்னாட்சி குழுக்கள்

இந்திய அரசியலமைப்ப்பின் ஆறாவது அட்டவணையின் கீழ், கீழ்கண்ட 4 மாநிலங்களில் தன்னாட்சிப் பிரதேச நிர்வாகப்பகுதிகள் மற்றும் தன்னாட்சி மாவட்டக் குழுக்கள் நிறுவப்பட்டுள்ளது. அவைகள்:  

- அசாம் மாநிலத்தின் வடக்கில் போடாலாந்து தன்னாட்சி பிரதேச நிர்வாகத்தின் கீழ் போடோ பழங்குடி மக்கள் அதிகம் வாழும் கோக்ராஜார் மாவட்டம், சிராங் மாவட்டம், உதல்குரி மாவட்டம் மற்றும் பாக்சா மாவட்டங்கள் உள்ளது. அசாம் மாநிலத்தின் தெற்கில் உள்ள கர்பி ஆங்கலாங்கு மாவட்டம் மற்றும் திமா ஹசாவ் மாவட்டங்களை மாவட்ட தன்னாட்சிக் குழுக்கள் நிர்வாகம் செய்கிறது.
- மேகாலயா மாநிலத்தில் கிழக்கு காரோ மலை மாவட்டம், கிழக்கு ஜைந்தியா மலை மாவட்டம், தெற்கு காரோ மலை மாவட்டம், தென்மேற்கு காசி மலை மாவட்டம், தென்மேற்கு காரோ மலை மாவட்டம், மேற்கு காசி மலை மாவட்டம், மேற்கு காரோ மலை மாவட்டம், மேற்கு ஜைந்தியா மலை மாவட்டம்,ரி-போய் மாவட்டம், வடக்கு காரோ மலை மாவட்டம், மேற்கு காரோ மலை மாவட்டம், வடக்கு காரோ மலை மாவட்டங்கள் அதனதன் மாவட்டக் குழுக்குளுடன் நிர்வகிக்கப்படுகிற்து. (Administrative District Council)
- திரிபுரா மாநிலத்தின் மலைவாழ் பழங்குடி மக்களின் பகுதிகளை நிர்வகிக்க திரிபுரா தன்னாட்சி மாவட்டக் குழுக்குள் நிறுவப்பட்டுள்ளது.
- மிசோரம் மாநிலத்தின் சக்மா மாவட்டக் குழு, லாய் மாவட்ட தன்னாட்சிக் குழு, மாரா தன்னாட்சி மாவட்டக் குழுக்கள் நிறுவப்பட்டுள்ளது.
  - மணிப்பூர் மாநிலத்தில் குக்கி, நாகா மற்றும் நேபாள பழங்குடி மலை மக்கள் வாழும் சதர் மலைகள் தன்னாட்சி பிரதேச நிர்வாகக் குழு.
  - மேற்கு வங்காளத்தின் வடக்கில் கூர்க்கா பழகுங்டி இன மக்கள் பெரும்பான்மையாக வாழும் டார்ஜிலிங் மாவட்டம் மற்றும் காளிம்பொங் மாவட்டங்கள் 14 மார்ச் 2012 முதல் கூர்க்காலாந்து பிரதேச நிர்வாகத்தின் கீழ் செயல்படுகிறது.
## இதனையும் காண்க
- இந்தியாவின் தன்னாட்சி நிர்வாகப் பகுதிகள்
- ஏழு சகோதரி மாநிலங்கள்
# தொல்லியல் அருங்காட்சியகம்

வின் பொன்சியிலுள்ள டைபசு தொல்குடி சடங்குமுறை மையம் (Tibes Indigenous Ceremonial Center). இங்கு ஈராயிரமாண்டுகளுக்கும் மேலான தொல்பொருட்கள் காட்சிப்படுத்தப்பட்டுள்ளன.]]  

**தொல்லியல் அருங்காட்சியகம்** (*archaeology museum*) என்பது தொல்பொருட்கள் காட்சிப்படுத்தப்பட்ட அருங்காட்சியகம் ஆகும்.  

## அமைவு
ஏதென்சின் *பண்டைய அகோரா*, *ரோமானிய அரங்கம்* போன்ற பல தொல்லியல் அருங்காட்சிகங்கள் திறந்தவெளி அருங்காட்சியங்களாக அமைந்துள்ளன. கெய்ரோவிலுள்ள எகிப்திய அருங்காட்சியகம், பெய்ரூட்டின் தேசிய அருங்காட்சியகங்கள் போன்ற சில கட்டிடங்களுக்குள்ளாக அமைக்கப்பட்டுள்ளன. மேலும் சிலவற்றில் தொல்பொருட்கள் திறந்தவெளிகளிலும் கட்டிடங்களின் உள்ளுமாகவும் காட்சிப்படுத்தப்பட்டுள்ளன. தொல்லியல் அருங்காட்சியங்களில் கடல்சார் தொல்பொருட்களுக்காக ஏற்படுத்தப்பட்டவையும் உள்ளன  

## எடுத்துக்காட்டுகள்
- தொல்பொருள் அருங்காட்சியகம், திருச்சூர்
- தொல்லியல் அருங்காட்சியகம், குற்றாலம்

## படத்தொகுப்பு
குற்றாலம், தொல்லியல் அருங்காட்சியகத்தில் கட்டிடத்தின் உட்புறத்தில் காட்சிப்படுத்தப்பட்டுள்ள தொன்மை வாய்ந்த படிமங்கள்:
# தேவிபுரம்


**தேவிபுரம்** (*Devipuram*) என்பது இந்தியாவின் ஆந்திராவின் விசாகப்பட்டினம் அருகே அமைந்துள்ள ஒரு இந்துக் கோயில் வளாகமாகும். முதன்மையாக இது இந்து மதத்தின் சாக்தப் பள்ளியைச் சேர்ந்தது. இது சகசுராக்சி தெய்வத்திற்கு அர்ப்பணிக்கப்பட்டுள்ளது (இலக்கியம்: "எல்லையற்ற கண்களைக் கொண்டவள்", லலிதா திரிபுரசுந்தரி அல்லது பார்வதியின் ஒரு வடிவம்), மற்றும் அவரது துணை காமேசுவரர் (சிவனின் ஒரு வடிவம்).  

## கண்ணோட்டம்
தேவிபுரத்தின் முதன்மை கவனம் சகசுராக்சி மேரு கோயில், மேரு யந்திரத்தின் வடிவத்தில் கட்டப்பட்ட ஒரு தனித்துவமான மூன்று மாடி அமைப்பு; அதாவது, சிறீசக்ரா என்று அழைக்கப்படும் புனித இந்து வரைபடத்தின் முப்பரிமாண திட்டம். இது சிறீவித்யா உபாசனையின் மையமாக உள்ளது ( தாந்த்ரீக சக்தி வழிபாட்டின் ஒரு பண்டைய மற்றும் சிக்கலான வடிவம்). அதன் அடிவாரத்தில் 108 அடி (33 மீ) சதுரத்தையும் 54 அடி (16 மீ) உயரத்தையும் கொண்ட இந்த கோயில் கடந்த தசாப்தத்தில் பெருகிய முறையில் பிரபலமான புனித யாத்திரை இடமாக மாறியுள்ளது. காமாக்கிய பீடம் மற்றும் சிவாலயம் ஆகிய இரண்டு சிவாலயங்கள் பிரதான கோயிலுக்கு அருகிலுள்ள மலைகளில் அமைந்துள்ளன.  

இந்த கோயில் சாதி, மதம், பாலினம் ஆகியவற்றைப் பொருட்படுத்தாமல், பக்தர்கள் தேவிக்கு பூஜை செய்ய அனுமதிப்பது வழக்கத்திற்கு மாறானது. இது அசாமில் உள்ள காமாக்யா கோயில் வளாகத்தின் முன்மாதிரியாக இருக்கலாம். இது வழிபாட்டிற்கான அதே திறந்த கொள்கையைக் கொண்டுள்ளது. கோயிலின் பல மூர்த்திகள் "வானம் உடையவர்கள்" அல்லது நிர்வாணமாக சித்தரிக்கப்படுகிறார்கள் என்பதும் பல ஆண்டுகளாக தேவிபுரத்திற்கு கணிசமான கவனத்தை ஈர்த்துள்ளது.  

## வரலாறு

தேவிபுரத்தில் உள்ள சகசுராக்சி மேரு கோயிலின் கட்டுமானம் 1985இல் தொடங்கியது, அதன் நிறைவு மற்றும் கும்பாபிசேகம் 1994இல் நடந்தது. இந்து மரபுக்கு இணங்க, கோயில் அதன் பன்னிரண்டாம் ஆண்டு விழாவிற்கு 2007 பிப்ரவரியில் மீண்டும் புனிதப்படுத்தப்பட்டது.  

தேவிபுரத்தின் நிறுவனர் என். பிரகலாதா சாத்திரி (1934-2015), முன்னாள் பல்கலைக்கழகப் பேராசிரியரும் அணு இயற்பியலாளருமான மும்பையிலுள்ளடாட்டா அடிப்படை ஆராய்ச்சி நிறுவனத்துடன் 23 ஆண்டுகால பணி வாழ்க்கையை விட்டு வெளியேறி 1983ஆம் ஆண்டில் தேவிபுரம் கோயிலில் பணிகளைத் தொடங்கினார். இப்போது ஒரு குறிப்பிடத்தக்க ஆன்மீக குரு, சிறீ அமிர்தானந்த நாத சரசுவதி (பொதுவாக "குருஜி" என்று அழைக்கப்படுகிறார்) என்று அழைக்கப்படுகிறார். சாத்திரி தனது தேவிபுரத்தை உருவாக்கியது தெய்வீக தாயின் பல தரிசனங்களை அடிப்படையாகக் கொண்டது என்று கூறப்படுகிறது.
# மன் மோகன் சூரி


**மன் மோகன் சூரி** (**Man Mohan Suri)** (1928-1981) இவர் ஓர் இந்திய இயந்திர பொறியியலாளர் மற்றும் துர்காபூரின் மத்திய இயந்திர பொறியியல் ஆராய்ச்சி நிறுவனத்தின் இயக்குநராக இருந்தார். டீசல் என்ஜின்களின் செயல்திறனை அதிகரிப்பதாக அறிவிக்கப்பட்ட ஹைட்ரோ மெக்கானிக்கல் டிரான்ஸ்மிஷன் யூனிட் *சூரி டிரான்ஸ்மிசன்* என்ற உழவு இயந்திரத்தைக் கண்டுபிடித்ததில் இவர் மிகவும் பிரபலமானவர்  
. ]]  
மேலும் இவர் தனது கண்டுபிடிப்புகளுக்கான காப்புரிமையை வைத்திருந்தார். இந்த தொழில்நுட்பம் பதினொரு நாடுகளில் 36 காப்புரிமை விவரக்குறிப்புகளுக்கு வழிவகுத்ததாக அறியப்படுகிறது. பஞ்சாப் உழவு இயந்திர நிறுவனத்தின் தயாரிப்பான சுவராஜ் பண்ணை உழவு இயந்திரத்தின் கருத்துருவாக்கலுக்கும் இவர் பெருமை சேர்த்துள்ளார், மேலும் *இரயில்வே டிரக் வீல் அசெம்பிளியை* மேம்படுத்துவதற்காக மற்றொரு காப்புரிமையையும் பெற்றார்.  

இவர் 1961 இல் இந்தியாவின் நான்காவது மிக உயர்ந்த குடிமை விருதான பத்மசிறீ விருதினைப் பெற்றார். விஞ்ஞான ஆராய்ச்சிக்காக இந்திய அரசின் உச்ச நிறுவனமான அறிவியல் மற்றும் தொழில்துறை ஆராய்ச்சி மன்றம் இவருக்கு அறிவியல் மற்றும் தொழில்நுட்பத்திற்கான சாந்தி சுவரூப் பட்நாகர் பரிசை வழங்கியது. இது 1962இல் பொறியியல் அறிவியலுக்கு இவர் செய்த பங்களிப்புகளுக்காக மிக உயர்ந்த இந்திய அறிவியல் விருதுகளில் ஒன்றாகும்.  

தில்லியின் இந்திய தொழில்நுட்ப நிறுவனம் தனது பழைய மாணவர்களால் சிறந்த இயந்திர திட்டத்தை கௌரவிப்பதற்காக மன்மோகன் சூரி திட்ட விருது என்ற ஆண்டு விருதை வழங்கியுள்ளது.
# ஆதித்ய பூசண் பந்த்


**ஆதித்ய பூசண் பந்த் (Aditya Bhushan Pant)** இவர் ஓர் இந்திய நச்சுயியலாளரும், நரம்பியல் நிபுணரும் மற்றும் இந்திய நச்சுயியல் ஆராய்ச்சி நிறுவனத்தின் விஞ்ஞானியும் ஆவார். வளர்ச்சி நச்சுயியல், செயற்கை கல முறை பரிசோதனைகள் மற்றும் பூச்சிக்கொல்லிகள் ஆகிய துறைகளில் தனது ஆய்வுகளுக்காக அறியப்பட்ட இவர் , உயிரி தொழில்நுட்பத் துறையின் நியூரோபயாலஜி பணிக்குழுவில் உறுப்பினராக உள்ளார். இவரது ஆய்வுகள் பல கட்டுரைகளின் மூலம் ஆவணப்படுத்தப்பட்டுள்ளன. மேலும் விஞ்ஞான கட்டுரைகளின் இணையக் களஞ்சியமான *ரிசர்ச் கேட்* அவற்றில் 121 ஐ பட்டியலிட்டுள்ளது. இதைத் தவிர, இவர் மற்றவர்களால் வெளியிடப்பட்ட புத்தகங்களுக்கு அத்தியாயங்களை வழங்கியுள்ளார் மேலும் இந்திய நரம்பியல் அகாடமியின் *அன்னல்ஸ் ஆஃப் நியூரோ சயின்சஸ்* என்ற இதழின் இணை ஆசிரியராகவும் உள்ளார். இவர் 2007ஆம் ஆண்டில் இந்திய மருத்துவ ஆராய்ச்சி சபையின் சகுந்தலா அமீர் சந்த் பரிசைப் பெற்றுள்ளார். இந்திய அரசாங்கத்தின் பயோடெக்னாலஜி திணைக்களம் 2012ஆம் ஆண்டில் உயிரியலுக்கு இவர் செய்த பங்களிப்பிற்காக, மிக உயர்ந்த இந்திய அறிவியல் விருதுகளில் ஒன்றான தொழில் மேம்பாட்டுக்கான தேசிய பயோசயின்ஸ் விருதை இவருக்கு வழங்கியது.
# கவிசேகர முனைவர் உமர் அலிசா



**கவிசேகர முனைவர் உமர் அலிசா (Kavisekhara Dr Umar Alisha)** (பிறப்பு: 1885 பிப்ரவரி 28, பிதாபுரம் - இறப்பு: 1945 சனவரி 23 , நரசாபுரம் ), இவரது தந்தை முதலாம் மொகிதீன் பாதுசாவிற்குப் பின்னர் இவர் இந்தியாவின் பிதாபுரத்தில் உள்ள சிறீ விசுவ விசனா வித்யா ஆத்யாத்மிகா பீடத்தின் ஆறாவது பீடாதிபதி ஆவார்.  

## பின்னணி
பிரித்தானிய ஆட்சியாளர்களுக்கு எதிரான ஒரு தனித்துவமான போரானகிலாபத் இயக்கத்தில் உமர் அலிசா தீவிரமாக பங்கேற்றார். 1920களின் முற்பகுதியில் விக்டோரியா வெள்ளிவிழா மருத்துவப் பள்ளி மாணவர்களால் காந்தியவாதிகளுடன் நடத்தப்பட்ட இது பின்னர் ஆந்திர மருத்துவக் கல்லூரியாக மாறியது. 1921ஆம் ஆண்டு செப்டம்பர் 19 ஆம் தேதி மாணவர்களில் ஒருவர் காதி தொப்பியைக் கொண்டு வகுப்பறைக்கு வந்தபோது இது தொடங்கியது. 14-09 1921 அன்று வால்டேர் (இப்போது விசாகப்பட்டினம் ) இரயில் நிலையத்தில் சுதந்திர போராட்ட வீரர் மௌலானா முகமது அலி கைது செய்யப்பட்டது தொடர்பாக இவர் அந்த நாட்களில் தனது தோழர்களைப் போலவே கோபமடைந்தார்.  

புகழ்பெற்ற அலி சகோதரர்களில் ஒருவரான முகமது அலி (மற்றவர் மௌலானா சௌகத் அலி) ஹவுரா- சென்னை இரயிலில் மகாத்மா காந்தியுடன் சென்னைக்குச் சென்று கொண்டிருந்தார். இரு தலைவர்களும் ஏராளமான மக்கள் மற்றும் காவலர்கள் நிரம்பிய நிலையத்தில் இறங்கினர். முகமது அலி ரயிலில் இருந்து இறங்கியவுடன், நடுங்கிய காவல்துறை கண்காணிப்பாளர் ஒருவர் அலி மீது கைது செய்து அவரை மத்திய சிறைக்கு அழைத்துச் சென்றார். காந்தி கூட்டத்தில் உரையாற்றிவிட்டு சென்னைக்கு தனது பயணத்தைத் தொடர்ந்தார்.  

சிறையில் இருந்தபோது, பி.சி. வெங்கடபதி ராஜு மற்றும் வசந்தராவ் புட்சிசுந்தர ராவ் உள்ளிட்ட உள்ளூர் காங்கிரஸ் தலைவர்கள் அலியை சென்று பார்த்தனர். விரைவில் கடற்கரையில் ஒரு பொதுக் கூட்டம் நடைபெற்றது. அங்கு ஏராளமான வெளிநாட்டு ஆடைகள் எரிக்கப்பட்டன. கிலாபத் இயக்கத் தலைவரை கைது செய்வதற்கு எதிராக தெலுங்கு கவிஞர் உமர் அலிசா உரை நிகழ்த்தினார். 1921 செப்டம்பர் 17ஆம் தேதி காலையில், கராச்சிக்கு புறப்பட்டதற்காக அலி சிறைச்சாலையிலிருந்து விசாகப்பட்டணம் நிலையத்திற்கு காவல்களுடன் அழைத்துச் செல்லப்பட்டார்.  

## படைப்புகள்
தேசபக்தி, பெண்கள் கல்வி, பெண்கள் சுதந்திரம், வரதட்சணை முறை, ஆன்மீக தத்துவம் போன்ற இவரது கருத்துக்களை பிரதிபலிக்கும் வகையில் தெலுங்கில் 50க்கும் மேற்பட்ட புத்தகங்களை எழுதியுள்ளார்.  

## இறப்பு
இவர் 1945 சனவரி 23 அன்று நரசாபூரில் காலமானார். இவரது பெயரில் நிறுவப்பட்ட உமர் அலிசா சகிதி சமிதி அடித்தளமாக பீமாவரத்தில் வருடாந்திர இலக்கிய கூட்டங்களை நடத்துகிறது .
# பஞ்சுருட்டான் (குடும்பம்)



**பஞ்சுருட்டான்கள்** என்பவை குருவிகளுடன் நெருங்கிய தொடர்புடைய ஒரு பறவைகளின் குழுவாகும். இவை **மெரோபிடாய்** என்ற குடும்பத்தின் கீழ் வகைப்படுத்தப்பட்டுள்ளன. இந்த குடும்பத்தில் 3 பேரினங்களும் 27 உயிரினங்களும் உள்ளன. இந்த குடும்பத்திலுள்ள பெரும்பாலான பறவைகள் ஆப்பிரிக்கா மற்றும் ஆசியாவில் காணப்படுகின்றன. சில பறவைகள் தெற்கு ஐரோப்பா, ஆஸ்திரேலியா மற்றும் நியூ கினியா ஆகிய பகுதிகளிலும் காணப்படுகின்றன. இக்குடும்ப பறவைகள் பொதுவாக வண்ண சிறகுகளுடன், ஒல்லியான உடலமைப்புடன் மற்றும் பொதுவாக நடுவால் இறகு நீண்டும் காணப்படுகின்றன. அனைத்து பறவைகளும் நீண்ட கீழ் நோக்கி வளைந்த அலகுகளைக் கொண்டுள்ளன. நடுத்தர அளவு முதல் நீண்ட அளவுடைய இறக்கைகளைக் கொண்டுள்ளன. இவற்றின் இறக்கைகள் ஒல்லியாக நீண்டோ அல்லது வட்ட வடிவிலோ காணப்படலாம். ஆண் மற்றும் பெண் பறவைகள் ஆகிய இரண்டின் நிறமும் பொதுவாக ஒரே போன்று காணப்படும்.  

இவற்றின் பெயர் உணர்த்துவதை போலவே இவை பெரும்பாலும் பறக்கும் பூச்சிகள் உண்ணுகின்றன. குறிப்பாக தேனீக்கள் மற்றும் குளவிகளை இவை உண்ணுகின்றன. வெட்ட வெளியான பகுதிகளில் இறுகப்பற்றி நின்றவாறு பறக்க ஆரம்பித்து பறந்து கொண்டிருக்கும் பொழுது தேனீக்கள் மற்றும் குளவிகளை இவை பிடிக்கும். பிடிக்கப்பட்ட தேனீக்கள் மற்றும் குளவிகளை தொடர்ந்து கெட்டியான பரப்பின் மீது அடிப்பதன் மூலமோ அல்லது தேய்ப்பதன் மூலமோ அவற்றின் கொடுக்குகளை இவை அகற்றுகின்றன. இவ்வாறான செய்முறையின் போது தேனீக்கள் மற்றும் குளவிகளுக்கு அழுத்தம் கொடுக்கப்படுகிறது. எனவே அவற்றின் கொடுக்கில் உள்ள பெரும்பாலான விஷம் வெளியில் எடுக்கப்பட்டுவிடுகிறது.  

பெரும்பாலான பஞ்சுருட்டான்கள் சமூக அமைப்பாக வாழும் தன்மையுடையவை ஆகும். பெரும்பாலும் சமதள தரையில் உள்ள மணல் பரப்பில் அல்லது ஆற்றின் பக்கவாட்டில் உள்ள செங்குத்தான மணல் கரைகளிலும் துளையிட்டு அங்கு இவை கூடுகட்டும். இவ்வாறாக நிறைய பறவைகள் சேர்ந்து காலனிகளை அமைக்கும். இவை பெரும்பாலும் காலனிகளில் வாழ்வதன் காரணமாக ஏராளமான எண்ணிக்கையிலான கூடுகளை உடைய துளைகள் ஒரே இடத்தில் காணப்படலாம். இவை வெள்ளை நிறத்தில் முட்டைகளை இடுகின்றன. ஒரு தடவை ஐந்து முட்டைகள் இடும். இக்குடும்பத்தில் உள்ள பெரும்பாலான உயிரினங்கள் ஒரு துணை மணம் புரிபவை ஆகும். இரு பெற்றோருமே இளம் உயிரினங்களை கவனித்துக் கொள்கின்றன. சில நேரங்களில் காலனியில் உள்ள உறவினர் பறவைகளின் துணையுடனும் கவனித்துக் கொள்கின்றன.  

பஞ்சுருட்டான்கள் கொன்றுண்ணி பறவைகளால் கொல்லப்படலாம். இவற்றின் கூடுகள் கொறிணிகள் மற்றும் பாம்புகளால் சோதனை செய்யப்படலாம். இப்பறவைகள் பல்வேறு வகையான ஒட்டுண்ணிகளை கொண்டிருக்க முடியும். இக்குடும்பத்தில் உள்ள சில உயிரினங்கள் மனித நடவடிக்கைகள் மற்றும் வாழ்விட அழிவு ஆகியவற்றால் பெரிதும் பாதிக்கப்பட்டுள்ளன. ஆனால் பன்னாட்டு இயற்கை பாதுகாப்பு சங்கத்தால் அழிவாய்ப்பு இனம் என வகைப்படுத்தப்படும் அளவிற்கு இவை பாதிக்கப்படவில்லை. எனவே இவை பொதுவாக தீவாய்ப்பு கவலை குறைந்த இனம் என்ற வகைப்படுத்தலின் கீழ் வகைப்படுத்தப்படுகின்றன. இவற்றின், கவனத்தை கவரும் தோற்றம் காரணமாக பண்டைய எழுத்தாளர்களால் இவை குறிப்பிடப்பட்டுள்ளன. புராணக் கதைகளிலும் எழுதப்பட்டுள்ளன.  

## விளக்கம்

இப்பறவைகளின் இறக்கையின் பறக்க உதவும் இறகுகள் 10 முதன்மை இறகுகளையும், 13 இரண்டாம் வரிசை இறகுகளையும் கொண்டுள்ளன. வெளிப்புற இறகுகள் மிக சிறியனவாக உள்ளன. வாலில் 12 இறகுகள் உள்ளன.  
}}
# கிராந்தி வெங்கட ரெட்டி நாயுடு


**கிராந்தி வெங்கட ரெட்டி நாயுடு (Grandhi Venkata Reddy Naidu)** (1885-1967) ஒரு இந்திய அரசியல்வாதியும் மற்றும் ஆந்திர மாநில சட்டசபையின் முதல் சட்ட அமைச்சராக இருந்தார். ஆந்திரா புதிய மாநிலமாக உருவானபோது, அதன் முதல் முதல்வராக நீலம் சஞ்சீவ ரெட்டி அவர்கள் இருந்தார். கிராந்தி வெங்கட ரெட்டி நாயுடு அவரது அமைச்சரவையில் பணியாற்றினார்.  

## ஆரம்பகால வாழ்க்கை மற்றும் கல்வி
கிராந்தி வெங்கட ரெட்டி நாயுடு ஒரு பிரபலமான தெலகா நாயுடு குடும்பத்தில் 1885 சூன் 18 அன்று இந்தியாவின் ஆந்திராவின் மேற்கு கோதாவரி மாவட்டம் நரசாபுரத்தில் பிறந்தார். இவரது தந்தை நரசிம்மராவ் நரசாபுரத்தில் ஒரு நில பிரபு ஆவார். இவரது தாத்தா வெங்கட்ட ரெட்டி நாயுடு ஒரு கிராம அலுலராக இருந்தார். (சிர்கா 1840). முந்நாள் முதல்வரும் நீதிக்கட்சியின் தலைவர்களுள் ஒருவருமான கூர்ம வெங்கட ரெட்டி நாயுடுவைப் பின்பற்றுபவராக இருந்தார்.  

கிராந்தி சென்னை பல்கலைக்கழகத்தில் தனது இளங்கலை மற்றும் சட்டப் பட்டங்களைப் பெற்றார். மேலும் 1918இல் வழக்குறைஞராக பணியில் சேர்ந்தார். பின்னர், சென்னை உயர்நீதிமன்றத்தில் வழக்கறிஞராக சேர்ந்தார். முப்பது ஆண்டுகளாக வழக்கறிஞராக பணியாற்றிய பிறகு, இவர் தனது பிறப்பிடமான நரசாபுரத்திற்கு மாறினார்.  

## தொழில்
கிராந்தி தனது ஆரம்பகால இளமைக் காலத்தை இந்திய சுதந்திர இயக்கத்தில் கழித்தார். பின்னர் இவர் நீதிக் கட்சியில் சேர்ந்தார். கோதாவரி மாவட்டத்திலும், மேற்கு கோதாவரி மாவட்டத்திலும் நீதிக் கட்சித் தலைவராக இருந்தார். 1955இல் நரசாபுரத்திலிருந்து காங்கிரசு சட்டமன்ற உறுப்பினராகத் தேர்ந்தெடுக்கப்பட்டார். மேலும்,ஆந்திர மாநிலத்தின் முதல் சட்ட அமைச்சரானார். இவர் சொத்துகள், சட்ட அதிகாரிகள், சிறைச்சாலைகள் மற்றும் துணை நீதிமன்றங்களுக்கான அமைச்சராகவும் பணியாற்றினார். சென்னை பல்கலைக்கழகம் மற்றும் ஆந்திர பல்கலைக்கழகத்தில் செனட் மற்றும் சிண்டிகேட் உறுப்பினராக இருந்தார். பல்வேறு மாநில அரசாங்க செயல்களில் வரைவுக் குழு உறுப்பினராக இருந்தார். இவர் வரதட்சணை தடைச் சட்டத்தின் வரைவுக் குழுவின் தலைவராக இருந்தார். இது 1956 செப்டம்ரில் சட்டசபையில் அறிமுகப்படுத்தப்பட்டது. இவர் விசாலந்திராவில் துணை நீதிமன்றங்களையும், மேற்கு கோதாவரி மாவட்டத்தில் பள்ளிகளையும் நிறுவினார்.  

## வகித்த பதவிகள்

- 1922 - நரசாபுரம் வட்ட வாரியத்தின் தலைவர் (இவர் ஐந்து முறை ஒருமனதாக தேர்ந்தெடுக்கப்பட்டார்)
- 1936 - கோதாவரி மாவட்ட வாரியத்தின் தலைவர். மேற்கு கோதாவரி மாவட்டம் உருவான பின்னர் மீண்டும் தலைவராகத் தேர்ந்தெடுக்கப்பட்டார். வாரியத்தின் தலைவராக பத்து ஆண்டுகள் பணியாற்றினார்.
- 1930 - சென்னை மாகாண சட்டமன்ற உறுப்பினர்
- 1955 - ஆந்திர அரசு சட்டமன்ற உறுப்பினர்
- 1955-1957 - சட்ட அமைச்சர், ஆந்திர அரசு

## தனிப்பட்ட வாழ்க்கை
விசாகப்பட்டணம் மாவட்டத்தின் விஜயநகரத்தின் ராஜாவுக்கு சேவையில் இருந்த மருத்துவர் சாபா மங்கையா நாயுடுவின் மகள் கிராந்தி வெங்கட லட்சுமி என்பவரை மணந்தார். இத்தம்பதியருக்கு நான்கு மகன்கள் மற்றும் ஒரு மகள் இருந்தனர். அதாவது கேசவ ராமம் மூர்த்தி (வழக்கறிஞர்), வெங்கட நரசிம்மராவ் (வழக்கறிஞர்), வெங்கடேசுவர ராவ் (விவசாயம்), சூர்ய பிரகாச ராவ் (அரசு சேவை). இவரது பேரன் நீதிபதி கிராந்தி பவானி பிரசாத். இவரது மற்றொரு பேரன் கிருட்டிணா கிராந்தி மருத்துவர் (அமெரிக்கா) மற்றும் ஐதராபாத்தி ஜூபிலி ஹில்ஸில் கிராந்தி லா சேம்பர்ஸ் என்ற சட்ட நிறுவனத்தை நிறுவினார்.
# தக்கலப்பள்ளி புருசோத்தம ராவ்


**தக்கலப்பள்ளி புருசோத்தம ராவ் (Thakkalapalli Purushothama Rao)** (பிறப்பு : 1937 மார்ச் 20) இவர் ஓர் இந்திய அரசியல்வாதியாவார். 1993 முதல் 1994 வரை ஆந்திர அரசின், சாலைகள், கட்டிடங்கள் மற்றும் துறைமுகங்களுக்கான அமைச்சராக இருந்தார். தற்போது இவர் தொலைதூர உள்துறை பகுதி மேம்பாட்டுக்கான உயர் சக்தி குழுவின் தலைவராக உள்ளார்.  

## ஆரம்பகால வாழ்க்கை மற்றும் அரசியல் வாழ்க்கை
இராவ் ஒரு பணக்கார அரச குடும்பத்தில் 1937 மார்ச் 20, அன்று ஐதராபாத் மாநிலத்தின் வாரங்கல் மாவட்டத்தின் கொங்கபகா கிராமத்தில் பிறந்தார். இருபத்தைந்து வயதில் இவர் வர்தனாபேட்டை சமிதியின் தலைவராக தேர்ந்தெடுக்கப்பட்டார். பின்னர், வர்தனாபேட்டை தொகுதியில் இருந்து 4 மற்றும் 5 வது சட்டமன்றத்திற்கு தேர்ந்தெடுக்கப்பட்டார். 1989இல் இவர் வாரங்கல் தொகுதியில் இருந்து தேர்ந்தெடுக்கப்பட்டார். 1969ஆம் ஆண்டில், ராவ் தெலங்காணா வரைபடத்தை மாநில சட்டசபையில் வெளியிட்டார். மேலும் இவர் 1969 தெலங்காணா இயக்கத்தின் போது தெலங்காணா முற்றிலும் பிரிந்ததற்கான காரணமாக இருந்தார். மேலும் இவர் மாணவர் கருத்துக்களை ஆதரித்தார். 1972ஆம் ஆண்டில், எம். சிறீதர் ரெட்டியின் தலைமையில் எஸ்.டி.பி.எஸ்ஸைச் சேர்ந்த அனைத்து வேட்பாளர்களும் சட்டமன்றத் தேர்தலில் போட்டியிட்டனர். இருப்பினும், திரு. ராவ் மட்டுமே வாரங்கல் மாவட்டத்தின் வர்தனாபேட்டை தொகுதியில் இருந்து தேர்ந்தெடுக்கப்பட்டார். மீதமுள்ளவர்கள் தோற்கடிக்கப்பட்டனர்.  

## 2004 ல் மாவோயிஸ்டுகளுடன் அமைதிப் பேச்சு
ஒய்.எஸ். ராஜசேகர ரெட்டியை மாவோயிஸ்டுகளுடன் சமாதானப் பேச்சுவார்த்தை நடத்த வற்புறுத்துவதில் ராவ் முக்கியப் பங்கு வகித்தார். சமாதானப் பேச்சுவார்த்தைகளின் போது அரசாங்க பிரதிநிதியாகவும் இருந்தார். காந்திஜியின் கொள்கைகளை பரப்புவதற்காக இந்திய தேசிய காங்கிரசு கட்சி இவரை ஆந்திரப் பிரதேச காங்கிரசு குழுவின் காந்திபாதத்தின் தலைவராக்கியுள்ளது. அறிவார்ந்த வட்டங்களில் இவர் காந்திய மார்க்சிஸ்ட் என்று அழைக்கப்படுகிறார்  

டாக்டர் பாபாசாகேப் அம்பேத்கர் திறந்தநிலை பல்கலைக்கழகம் 2008 ஆம் ஆண்டில் இவர் சமூகத்திற்கு செய்த சேவைக்காக முனைவர் பட்டம் வழங்கியது.
# கிளீமெங்கோ சுழற்சி

**கிளீமெங்கோ சுழற்சி** *(Kleemenko cycle)* என்பது வாயுக்களை குளிர்விக்க அல்லது நீர்மமாக்கப் பயன்படும் ஒற்றை-பிரவாக கலப்பு- குளிர்பதன நுட்பமாகும். இதை ஒற்றை- ஓட்ட பிரவாகச் சுழற்சி என்ற பெயராலும் அழைக்கலாம். குளிரூட்டும் செயல்முறையின் ஒரு சுழற்சியில் பல்லங்க குளிரூட்டிகள் பயன்படுத்தப்பட்டால் கிளீமெங்கோ சுழற்சி என்ற சொற்றொடர் பயன்படுத்தப்படுகிறது .  
உருசிய விஞ்ஞானி அலெக்சாண்டர் பெட்ரோவிச் கிளீமெங்கோ 1959 ஆம் ஆண்டு டென்மார்க்கின் கோபனேகனில் நடந்த 13 ஆவது பன்னாட்டு குளிர்பதன மாநாட்டின் செயல்முறைகளில் இந்த ஒற்றை- ஓட்ட பிரவாகச் சுழற்சியைக் குறித்து விவரித்தார். 1960 ஆம் ஆண்டு பெர்கமான் அச்சகம் வெளியிட்ட குளிர்பதன அறிவியல் மற்றும் தொழில்நுட்பத்தில் முன்னேற்றம் என்ற நூலின் முதலாவது தொகுதியில் 34-39 பக்கங்களில் இது வெளியிடப்பட்டது .
# வெடிற்போத்து



**வெடிற்போத்து** (ஆங்கிலப் பெயர்: **Hoatzin,** அறிவியல் பெயர்: **Opisthocomus hoazin***)* என்பது அமேசான் படுகையின் சதுப்பு நிலங்கள், ஆற்றை ஒட்டிய காடுகள் மற்றும் அலையாத்தி காடுகள், மற்றும் தென்னமெரிக்காவின் ஒரினோகோ வடிநிலம் ஆகியவற்றில் காணப்படும் ஒரு வெப்பமண்டல பறவை ஆகும். இப்பறவையின் இளம் உயிரிகள் அவற்றின் இரண்டு இறக்கை விரல்களில் நகங்களை கொண்டிருக்கும்.  

ஒபிஸ்தோகோமஸ் (***Opisthocomus***) பேரினத்தில் காணப்படும் ஒரே ஒரு உறுப்பினர் இந்த பறவை மட்டுமே ஆகும். ஒபிஸ்தோகோமஸ் என்ற பண்டைய கிரேக்கச் சொல்லுக்கு "பின் பகுதியில் நீண்ட முடி" என்று பொருள். இப்பறவையின் தலையின் பின்பகுதியில் காணப்படும் பெரிய முடியை குறிப்பிட இந்த வார்த்தை பயன்படுகிறது. ஒபிஸ்தோகோமிடாய் (**Opisthocomidae**) குடும்பத்தில் உயிர்வாழும் பேரினம் இது ஒன்று மட்டுமே ஆகும். இக்குடும்பத்தின் வகைப்பாட்டியலானது  விவாதத்திற்குரிய பொருளாக உள்ளது. இதைப்பற்றிய தெளிவான வகைப்படுத்தல் இன்னும் செய்யப்படவில்லை.
# கௌதாரி (துணைக் குடும்பம்)



**கௌதாரிகள்** (ஆங்கிலம்: **Grouse**), கல்லிபார்மசு வரிசையில் பெசனிடாய் குடும்பத்திலுள்ள பறவைகளின் ஒரு குழுவாகும். கௌதாரிகள் அடிக்கடி டெட்ரோனினாய் துணை குடும்பத்தின் கீழ் வகைப்படுத்தப்படுகின்றன. சில நேரங்களில் டெட்ரோனிடாய் குடும்பத்தின் கீழும் வகைப்படுத்தப்படுகின்றன. இழைமணிகளின் டி ஆக்சி-ரைபோநியூக்லியிக் காடி ஆய்வுகள்  

}}  

=
# இந்தியாவின் தன்னாட்சி நிர்வாகப் பகுதிகள்


வின் தன்னாட்சி மலை மாவட்ட வளர்ச்சிக் குழுக்கள்]]  

**இந்தியாவின் தன்னாட்சி நிர்வாகப் பகுதிகள்** (**Autonomous Administrative of India**) இந்திய அரசியலமைப்பின் ஆறாம் அட்டவணை இந்திய மலைவாழ் பழங்குடி மக்களின் பண்பாடு, நாகரீகம், மொழி மற்றும் பொருளாதார அமைப்புகளைக் காத்திட வேண்டி, பழங்குடி மக்கள் பெரும்பான்மையாக வாழும் பகுதிகளில், மாநிலத்திற்குள், மாவட்டத் தன்னாட்சி நிர்வாகக் குழுக்களை அமைக்கும் அதிகாரம் இந்திய நாடாளுமன்றத்திற்கு வழங்கியுள்ளது. பத்துக்கும் மேற்பட்ட தன்னாட்சி மாவட்ட நிர்வாகப் பகுதிகள், வடகிழக்கு மாநிலங்களான அசாம், மேகாலயா, திரிபுரா, மிசோரம், மேற்கு வங்காளம் போன்ற மாநிலங்களிலும் மற்றும் லடாக் ஒன்றியப் பிரதேசத்தில் இரண்டும் உள்ளது.  

## தன்னாட்சிப் பிரதேசத்தின் அதிகாரங்கள் மற்றும் திறன்கள்
### நிர்வாகம் மற்றும் சட்டமியற்றும் அதிகாரங்கள்
இந்திய அரசியலமைப்பின் ஆறாம் அட்டவணையில் கூறியுள்ளவாறு, மாவட்டத் தன்னாட்சிக் குழுக்கள் கீழ்கண்ட விடயங்களில் சட்டம் மற்றும் விதிகள் இயற்றும் அதிகாரம் கொண்டுள்ளது:  

- நில நிர்வாகம்
- காடுகள் மேலாண்மை
- நீர் ஆதாரங்கள்
- வேளாண்மை மற்றும் பயிரிடுதல்
- கிராமக் குழுக்களை அமைத்தல்
- பொது சுகாதாரம்
- துப்புரவுப் பணி
- கிராம மற்றும் நகர அளவில் கொள்கை வகுத்தல்
- மரபு வழியான கிராம நாட்டாண்மை மற்றும் தலையாரிகளை நியமித்தல் கிராமத் தலைவர்களை நியமித்தல்
- வாரிசுரிமை சொத்துகள் (Inheritance of property)
- திருமணம் மற்றும் மணவிலக்கு (Marriage and divorce)
- சமூகச் சடங்குகள்
- கடன் வழகுதல் மற்றும் காட்டுப் பொருள் வணிகம்
- சுரங்கம் மற்றும் கனிமங்கள்

### நீதிமன்ற அதிகாரங்கள்
மாவட்ட தன்னாட்சிக் குழுக்களுக்கு மலைவாழ் பழங்குடி மக்களுக்கிடையே ஏற்படும் பிணக்குகளை தீர்த்து வைப்பதற்கு தனி நீதிமன்றங்கள் அமைக்க அதிகாரம் உள்ளது. இந்த நீதிமன்றத்திற்கு அதிகபட்சமாக 5 ஆண்டுக்கு கீழ் சிறைதண்டணை வழங்க அதிகாரம் உள்ளது.  

### வரிவிதிப்பு மற்றும் வருவாய்
மாட்டத் தன்னாட்சிக் குழுக்கள் பள்ளி மற்றும் சாலைகளை பராமரிக்க சுங்கக் கட்டணம், சந்தைக் கட்டணம், மாவட்ட நுழைவுக் கட்டணம், படகுச் சவாரிக் கட்டணம், சாலைக் கட்டணம் தொழில்வரி, சொத்து வரி போன்ற வரிகளும், கட்டணங்களும் விதிக்க அதிகாரம் கொண்டுள்ளது.  

## மலை மாவட்ட தன்னாட்சிக் குழுக்கள்

## இதனையும் காண்க
- ஆறாம் அட்டவணை, இந்திய அரசியலமைப்பு
- வடகிழக்கு மண்டலக் குழு
- திரிபுரா பழங்குடியின வட்டாரங்களுக்கான தன்னாட்சி மாவட்டக் குழு